b'\n_START_ARTICLE_\nMichailas Kaluginas\n_START_SECTION_\nBiografija\n_START_PARAGRAPH_\nGim\xc4\x97 1897\xc2\xa0m. liepos 19 d. \xc5\xa0iauliuose. 1913\xc2\xa0m. baig\xc4\x97 realin\xc4\x99 mokykl\xc4\x85, 1916\xc2\xa0m. baig\xc4\x97 Oranienbaumo auk\xc5\xa1t\xc4\x85j\xc4\x85 karinink\xc5\xb3 mokykl\xc4\x85. Kovojo I pasauliniame kare, po to Rusijos pilietiniame kare bol\xc5\xa1evik\xc5\xb3 pus\xc4\x97je. 1919\xc2\xa0m. saus\xc4\xaf tapo Maskvos gubernijos karinio komisariato komisaru. 1922\xc2\xa0m. prisijung\xc4\x97 prie NKVD. 1938\xc2\xa0m. tapo kapitonu. 1939\xe2\x80\x931940\xc2\xa0m. kovojo \xc5\xbdiemos kare. 1941\xc2\xa0m. ruden\xc4\xaf pateko \xc4\xaf vokie\xc4\x8di\xc5\xb3 nelaisv\xc4\x99, buvo laikomas karo belaisvi\xc5\xb3 stovykloje Suvalkuose. 1942\xc2\xa0m. prisijung\xc4\x97 prie vokie\xc4\x8di\xc5\xb3 suformuoto rus\xc5\xb3 karinio dalinio kovojusio prie\xc5\xa1 TSRS. 1943\xc2\xa0m. bir\xc5\xbeel\xc4\xaf prisijung\xc4\x97 prie Rusijos i\xc5\xa1vadavimo armijos, buvo armijos \xc5\xa1efo Andrejaus Vlasovo kanceliarijos \xc5\xa1efas. 1945\xc2\xa0m. prad\xc5\xbeioje tapo papulkininkiu. Pasibaigus karui apsigyveno Miunchene, kur priklaus\xc4\x97 \xc4\xafvairioms antibol\xc5\xa1evikin\xc4\x97ms organizacijoms. Mir\xc4\x97 1953\xc2\xa0m. bir\xc5\xbeelio 19 d. Miunchene.'